《陈氏馆书怀》
元代·甘复

阶树夕含雾，冥冥鸟栖时。临轩独不寐，见月有馀悲。

旧游已陈迹，素志倍前期。守道古多贱，高世俗恒嗤。

君门献璞人，则足终何为。沮溺共忘世，千载名永垂。

薄才弃时用，窜迹宜东菑。明朝择广野，茇舍依茅茨。

作者简介：元明间江西馀干人，字克敬。元末，从张翥游。洪武初，以前元遗民，为士林所推重。惜诗篇什散漫，仅存手墨于同里。